KOMISJONI OTSUS,

28. mai 2014,

millega kehtestatakse siseruumi- ning välisvärvidele ja -lakkidele ELi ökomärgise andmise ökoloogilised kriteeriumid

(teatavaks tehtud numbri C(2014) 3429 all)

(EMPs kohaldatav tekst)

(2014/312/EL)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 25. novembri 2009. aasta määrust (EÜ) nr 66/2010 ELi ökomärgise kohta, (1) eriti selle artikli 8 lõiget 2,

olles konsulteerinud Euroopa Liidu ökomärgise komisjoniga

ning arvestades järgmist:

Määruses (EÜ) nr 66/2010 on sätestatud, et ELi ökomärgise andmise konkreetsed kriteeriumid kehtestatakse tooterühmade kaupa.

Komisjoni otsustes 2009/543/EÜ (2) ja 2009/544/EÜ (3) on eraldi käsitletud siseruumivärve ja välisvärve. Pädevate asutuste ja märgise taotlejate halduskoormuse vähendamiseks on need ühendatud üheks dokumendiks. Läbivaadatud kriteeriumidega võetakse ühtlasi arvesse ohtlike ainete suhtes kehtivaid uusi nõudeid, mis pärast varasemate otsuste tegemist kehtestati määrusega (EÜ) nr 66/2010.

Kriteeriumide eesmärk on eelkõige propageerida tooteid, mis olelusringi jooksul mõjutavad keskkonda, on hea kvaliteediga, hästi kasutatavad ja säilivad kaua ning sisaldavad ohtlikke aineid (4) ja lenduvaid orgaanilisi ühendeid üksnes piiratud koguses. Nimetatud omaduste poolest paremate toodete kasutamist tuleks soodustada ökomärgise abil. Seepärast on asjakohane kehtestada ELi ökomärgise kriteeriumid tooterühma „Värvid ja lakid” jaoks.

Siseruumi- ja välisvärvide ning -lakkide tootjatele, kelle toodetele on antud sellekohane ökomärgis vastavalt otsustes 2009/543/EÜ ja 2009/544/EÜ sätestatud kriteeriumidele, tuleks ette näha üleminekuperiood, et neil oleks piisavalt aega viia oma tooted vastavusse läbivaadatud kriteeriumide ja nõuetega.

ON VASTU VÕTNUD KÄESOLEVA OTSUSE:

Artikkel 1

1. Tooterühma „siseruumi- ja välisvärvid ning -lakid” kuuluvad järgmised sise- ja välistingimustes kasutatavad viimistlusvärvid ja -lakid, puidupeitsid ja samalaadsed tooted, mis on ette nähtud kasutamiseks nii tarbijatele kui ka kutselistele kasutajatele ning mis kuuluvad Euroopa Parlamendi ja nõukogu direktiivi 2004/42/EÜ (5) reguleerimisalasse.

2. Tooterühma „siseruumi- ning välisvärvid ning -lakid” kuuluvad põrandapindevahendid ja põrandavärvid; värvitooted, mida turustajad toonivad vastavalt (muu kui kutselise) tarbija või kutselise sisekujundaja tellimusele, toonimissüsteemid, vedeliku või pasta konsistentsiga viimistlusvärvisegud, mis võivad olla eelkonditsioneeritud, toonitud või tootja valmistatud vastavalt tarbija vajadustele, ning puiduvärvid, puidu ja laudise peitsid, müüritise pindevahendid ja metalliviimistlusvahendite krundid, komplekttoodete krunt- ja vahevärvid, nagu on määratletud direktiivi 2004/42/EÜ I lisas.

3. Tooterühma ei kuulu järgmised tooted:

Artikkel 2

Käesolevas otsuses kasutatakse järgimisi mõisteid:

1) „värv”— vedeliku või pulbri kujul tarnitav pigmenteeritud pindevahend, mis moodustab aluspinnale kandmisel kaitsva, dekoratiivse või tehniliste eriomadustega läbipaistmatu kile ja mis pärast pealekandmist kuivab kõvaks, tugevasti alusel püsivaks ja kaitsvaks kattekihiks;

2) „lakk”— läbipaistev pindevahend, mis moodustab aluspinnale kandmisel kaitsva, dekoratiivse või tehniliste eriomadustega läbipaistva kile ja mis pärast pealekandmist kuivab kõvaks, tugevasti alusel püsivaks ja kaitsvaks kattekihiks;

3) „viimistlusvärvid ja -lakid”— värvid ja lakid, mis kantakse kohapeal ehitistele ning nende sisseseadele ja sisustusele dekoreerimiseks ja kaitsmiseks;

4) „lasuurpeits”— pindevahend, mis tekitab dekoratiivse ja puitu ilmastiku eest kaitsva läbipaistva või poolläbipaistva kile, mis lihtsustab hooldamist;

5) „toonimissüsteem”— meetod värvilise värvi valmistamiseks, mille puhul alusvärv segatakse värvilise toonijaga;

6) „müüritise pindevahend”— pindevahend, mis moodustab betoonile, (värvitavale) tellismüürile, plokkmüüritisele, krohvile, kaltsiumsilikaatplaadile või fiibertsemendile dekoratiivse ja kaitsva kile;

7) „siduvad kruntvärvid”— pindevahendid, mis on ette nähtud lahtiste aluspinnaosakeste kinnitamiseks või vett tõrjuvate omaduste andmiseks;

8) „UV-kõvastuv värvisüsteem”— pindematerjali kõvastumine tehisliku ultraviolettkiirguse toimel;

9) „pulberpinne”— kaitsev või dekoratiivne kate, mis moodustatakse aluspinnale pulberja pindamisvahendi kandmise ja sulatamisega, et saada ühtlane kile;

10) „suletud nõus kasutatav säilitusvahend”— toode, mida kasutatakse valmistoote säilitamiseks ladustamisel, et hoida ära mikroorganismidest tingitud riknemine ja tagada toote säilimisaeg;

11) „kuiva kihi säilitusaine”— toode, mida kasutatakse kile või pinde säilitamiseks, et hoida ära mikroorganismidest tingitud riknemine või vetikate vohamine ja kaitsta materjali või eseme pinna esialgseid omadusi;

12) „naha tekkimist takistav aine”— pindevahendisse segatav lisand, mis takistab „naha” tekkimist tootmise või ladustamise ajal;

13) „lenduv orgaaniline ühend” (LOÜ) — iga orgaaniline ühend, mille keemine algab temperatuuril kuni 250 °C standardrõhul 101,3 kPa, nagu on määratletud direktiivis 2004/42/EÜ, ja mis kapillaarkolonnist elueerub enne tetradekaani (C14H30) või koos tetradekaaniga mittepolaarse süsteemi puhul või enne dietüüladipaati (C10H18O4) või koos dietüüladipaadiga polaarse süsteemi puhul;

14) „pooleldi lenduv orgaaniline ühend” (PLOÜ) — iga orgaaniline ühend, mille keemine algab kõrgemal temperatuuril kui 250 °C ja mis elueerub kapillaarkolonnist (6) retentsioonivahemikus n-tetradekaan (C14H30) kuni n-dokosaan (C22H46) mittepolaarse süsteemi puhul ja dietüüladipaat (C10H18O4) kuni metüülpalmitaat (C17H34O2) polaarse süsteemi puhul;

15) „valge või heledatooniline värv”— värv, mille kolmikstiimul (Y-väärtus) on > 70 %;

16) „läikevärv”— värv, mille peegeldusvõime 60° langemisnurga juures on ≥ 60;

17) „poolläikevärv” (ka poolmattvärv) — värv, mille peegeldusvõime 60° või 85° langemisnurga juures on < 60 ja ≥ 10;

18) „mattvärv”— värv, mille peegeldusvõime 85° langemisnurga juures on < 10;

19) „täismattvärv”— värv, mille peegeldusvõime 85° langemisnurga juures on < 5;

20) „läbipaistev” ja „poolläbipaistev”— kile, mille kontrasti suhtarv on < 98 %, kui märja kile paksus on 120 μ;

21) „läbipaistmatu”— kile, mille kontrasti suhtarv on > 98 %, kui märja kile paksus on 120 μ.

Artikkel 3

Käesoleva otsuse artiklis 1 määratletud tooterühmale „värvid ja lakid” määruse (EÜ) nr 66/2010 alusel ELi ökomärgise andmise kriteeriumid ning sellega seotud hindamis- ja kontrollinõuded on sätestatud lisas.

Artikkel 4

Lisas sätestatud kriteeriumid ja nendega seotud hindamisnõuded kehtivad neli aastat alates käesoleva otsuse vastuvõtmise kuupäevast.

Artikkel 5

Halduseesmärkidel antakse tooterühmale „siseruumi- ja välisvärvid ning -lakid” koodnumber „044”.

Artikkel 6

Otsused 2009/543/EÜ ja 2009/544/EÜ tunnistatakse kehtetuks.

Artikkel 7

1. Taotlused ELi ökomärgise andmiseks tooterühma „värvid ja lakid” kuuluvale tootele, mis on esitatud kahe kuu jooksul alates käesoleva otsuse vastuvõtmise kuupäevast, võivad olla koostatud otsuses 2009/543/EÜ või 2009/544/EÜ või käesolevas otsuses sätestatud kriteeriumide alusel. Taotlusi hinnatakse vastavalt kriteeriumidele, mille alusel taotlus on koostatud.

2. ELi ökomärgise kasutamise lubasid, mis on antud vastavalt otsuses 2009/543/EÜ või 2009/544/EÜ esitatud kriteeriumidele, võib kasutada 12 kuud alates käesoleva otsuse vastuvõtmise kuupäevast.

Artikkel 8

Käesolev otsus on adresseeritud liikmesriikidele.

(1) ELT L 27, 30.1.2010, lk 1.

(2) Komisjoni otsus 2009/543/EÜ, 13. august 2008, millega kehtestatakse ökoloogilised kriteeriumid välisvärvidele ja -lakkidele ühenduse ökomärgise andmise kohta (ELT L 181, 14.7.2009, lk 27).

(3) Komisjoni otsus 2009/544/EÜ, 13. august 2008, millega kehtestatakse ökoloogilised kriteeriumid sisevärvidele ja -lakkidele ühenduse ökomärgise andmise kohta (ELT L 181, 14.7.2009, lk 39).

(4) Ohtlike ainete ühtse klassifitseerimise ja märgistamise nimekiri, mis on kehtestatud Euroopa Parlamendi ja nõukogu määrusega (EÜ) nr 1272/2008 (CLP-määrus) (ELT L 353, 31.12.2008, lk 1).

(5) Euroopa Parlamendi ja nõukogu direktiiv 2004/42/EÜ, 21. aprill 2004, teatavates värvides, lakkides ja sõidukite taasviimistlustoodetes orgaaniliste lahustite kasutamise tulemusena tekkivate lenduvate orgaaniliste ühendite heitkoguste piiramise kohta, millega muudetakse direktiivi 1999/13/EÜ (ELT L 143, 30.4.2004, lk 87).

(6) Nagu on täpsustatud dokumendis FprCEN/TS 16516 punktis 8.2.2.

LISA

ELI ÖKOMÄRGISE KRITEERIUMID NING HINDAMIS- JA KONTROLLINÕUDED

Värvidele ja lakkidele ELi ökomärgise andmise kriteeriumid

1. Valge pigment ja märgpuhastuskindlus

2. Titaandioksiid

3. Kasutustõhusus a) kattevõime b) veekindlus c) nakkumine d) kulumine e) vananemine ilmastiku toimel f) veeauru läbilaskvus g) vedelfaasis vee läbilaskvus h) seenekindlus i) pragude katvus j) leelisekindlus k) korrosioonikindlus

4. Lenduvad ja pooleldi lenduvad orgaanilised ühendid (LOÜ, PLOÜ)

5. Ohtlike ainete ja segude suhtes kehtivad piirangud a) ohuklasside ja riskilausete suhtes kohaldatavad üldpiirangud b) väga ohtlike ainete suhtes kohaldatavad piirangud c) teatavate ohtlike ainete suhtes kohaldatavad piirangud

6. Tarbijatele esitatav teave

7. ELi ökomärgisel esitatav teave

Ökomärgise kriteeriumid iseloomustavad värvide ja lakkide turu kõige keskkonnasõbralikumate toodete omadusi. Toote pikaealisuse tagamiseks on vaja rangeid kvaliteedi- ja tulemuslikkusstandardeid, mille abil on võimalik vähendada värvi olelusringi oluliselt lühendavate tegurite mõju. Lisaks on kriteeriumide eesmärk viia miinimumini lenduvate ja pooleldi lenduvate orgaaniliste ühendite kasutamine värvi valmistamiseks.

Kuigi kemikaalide kasutamine ja saasteainete eraldamine on osa tootmisprotsessist, tagatakse ELi ökomärgisega tootel tarbija jaoks, et selliste ainete kasutamist on piiratud niivõrd, kuivõrd see on tehniliselt võimalik ilma kasutuskõlblikkust vähendamata. Lisaks ei tohi lõplik värvi- või lakitoode olla klassifitseeritud toodete märgistamist käsitlevate Euroopa õigusaktide kohaselt ägedalt mürgiseks ega keskkonnaohtlikuks.

Kriteeriumidega püütakse võimaluse korral välistada paljude selliste ainete kasutamine värvides ja lakkides, mis on ohtlikud inimeste tervisele ja keskkonnale, või viia nende kontsentratsioon toodete koostises miinimumini. Ainult juhul, kui aine on vajalik tarbijate jõudlusalaste ootuste või põhjendatud nõuete rahuldamiseks (näiteks värvi säilimine) ning kui ei leidu muid kasutatud ega kontrollitud alternatiive, tehakse ökomärgise andmisel erand sellise aine kasutamise suhtes.

Erandeid hinnatakse ettevaatuspõhimõtte ning teaduslike ja tehniliste tõendite alusel ning eriti rangelt siis, kui ohutum toode on turul kättesaadav.

Tarbijale kõrge kindlustaseme tagamiseks võidakse nõuda piiratud kasutusega ohtlike ainete sisalduse kontrollimist lõpptootes.

Vajaduse korral kehtestatakse ka ranged ainete käitlemise tingimused värvide ja lakkide tootmisel, et vältida töötajate kokkupuudet. Kriteeriumidele vastavuse kontrollimine sõnastatakse selliselt, et tagada kindlustunde kõrge tase tarbija jaoks, näidata taotlejatele praktilisi võimalusi, kuidas saada teavet tarneahelast, ning jätta kõrvale taotlejad, kes tahaksid „tasuta sõita saada”.

Hindamine ja kontroll

a) Nõuded Iga kriteeriumi juures on esitatud konkreetsed hindamis- ja kontrollinõuded. Kui taotlejalt nõutakse kõnealustele kriteeriumidele vastavuse tõendamiseks kinnituste, dokumentide, analüüside, katseprotokollide või muude tõendite esitamist, võivad tõendusmaterjalid pärineda vastavalt vajadusele taotlejalt ja/või tema tarnija(te)lt ja/või nende tarnija(te)lt. Muudatuste puhul (näiteks tarnija vahetus, värvi koostise muutmine, tooteseeria laiendamine), mille tulemusel muutub see, kuidas värv või lakk vastab ühele või mitmele kriteeriumile, teavitab loa valdaja pädevat asutust ja tõendab asjaomase kriteeriumi juures täpsustatud viisil, et toode vastab endiselt asjakohastele kriteeriumidele. Vajaduse korral võib kasutada ka muid katsemeetodeid kui need, mis on esitatud iga kriteeriumi puhul, tingimusel et katsemeetodit on kirjeldatud ökomärgise taotlemise juhendis ja et taotlust hindav pädev asutus tunnistab meetodite samaväärsust. Pädev asutus tunnustab eelistatavalt katseid, mis on akrediteeritud vastavalt standardile ISO 17025, ja kontrolli, mida on teinud asutused, kes on akrediteeritud vastavalt standardile EN 45011 või mõnele muule samaväärsele rahvusvahelisele standardile. Vajaduse korral võib pädev asutus nõuda tõendavaid dokumente ja teha sõltumatuid kontrolle.

b) Mõõtmispiirid Kui ei ole märgitud teisiti, nõutakse vastavust ökomärgise kriteeriumidele kõigi tahtlikult lisatud ainete ja segude, kõrvalsaaduste ning toorainest pärinevate lisandite puhul, mille sisaldus lõpptoote koostises on suurem kui 0,010 massiprotsenti.

c) Pädevale asutusele tuleb esitada toote täpne koostis, sealhulgas andmed kõikide kriteeriumides märgitud koostisosade füüsikalise oleku ja otstarbe kohta, samuti mis tahes täiendavate funktsionaalsete koostisosade ja nende kasutatud kontsentratsiooni kohta. Tuleb esitada iga koostisosa keemiline nimetus, CASi number ja klassifikatsioon vastavalt klassifitseerimist, märgistamist ja pakendamist käsitlevale määrusele (EÜ) nr 1272/2008. Tuleb teatada kõik kriteeriumides nimetatud koostisosad, samuti mis tahes täiendavad funktsionaalsed koostisosad ja teada olevad lisandid, mille sisaldus tootes on üle 0,010 %, välja arvatud juhul, kui erandinõude täitmiseks nõutakse väiksemat kontsentratsiooni. Kui kriteeriumides on viidatud koostisosadele, hõlmab see aineid ja valmistisi või segusid. Ainete ja segude mõisted on esitatud Euroopa Parlamendi ja nõukogu määruse (EÜ) nr 1907/2006 (1) (REACH-määrus) artiklis 3. Ohutuskaardid ja/või CASi numbrid ning klassifitseerimist, märgistamist ja pakendamist käsitleva määruse kohane klassifikatsioon iga koostisaine kohta tuleb esitada pädevale asutusele vastavalt REACH-määrusele.

d) Kõigi kriteeriumide, välja arvatud 4. kriteeriumi (lenduvad orgaanilised ühendid ja pooleldi lenduvad orgaanilised ühendid) puhul kehtivad piirangud pakendis kasutatud värvi või laki suhtes. Direktiivi 2004/42/EÜ kohaselt on lenduvatele orgaanilistele ühenditele kehtestatud piirnormid seotud kasutusvalmis tootega ja seega tuleb lenduvate orgaaniliste ühendite maksimumsisalduse mõõtmisel või arvutamisel arvestada kõiki soovitatud lisandeid, nagu värvained ja/või vedeldajad. Selle mõõtmiseks või arvutamiseks peavad tooraine tarnijad esitama andmed tahkete ainete sisalduse, lenduvate orgaaniliste ühendite sisalduse ja toote tiheduse kohta. Sama kehtib ka pooleldi lenduvate orgaaniliste ühendite mõõtmise või arvutamise kohta. Pädevad asutused võivad arvutuste kinnitamiseks taotleda pooleldi lenduvate orgaaniliste ühendite kontrollimist.

1. kriteerium. Valge pigment ja märgpuhastuskindlus

1a) Miinimumnõue valge pigmendi sisalduse suhtes

Siseruumide seinte ja lagede värvis, mille puhul kinnitatakse 1. või 2. klassi märgpuhastuskindlust, peab valge pigmendi (valged anorgaanilised pigmendid murdumisnäitajaga üle 1,8) sisaldus 1 m2 kuiva kihi kohta olema võrdne tabelis 1 esitatuga või sellest väiksem ja läbipaistmatus peab olema 98 %. Toonimissüsteemide puhul kehtib see nõue ainult alusvärvide suhtes.

Tabel 1

Märgpuhastuskindluse ja TiO2-sisalduse vaheline seos siseruumides kasutatavate värvide puhul

Märgpuhastuskindlus Siseruumivärvide piirnorm (g/m2) 1. klass 40 2. klass 36

Kõikide muude värvide (sealhulgas lubivärvid, silikaatvärvid, krundid, roostevastased värvid, fassaadivärvid) puhul ei ole valge pigmendi (valged anorgaanilised pigmendid murdumisnäitajaga üle 1,8) sisaldus suurem kui 36 g/m2 siseruumivärvide ja 38 g/m2 välisvärvide puhul. Kui värv on ette nähtud kasutamiseks nii sise- kui ka välistingimustes, kohaldatakse rangemat piirnormi.

Kui eespool nimetatud tooted kuuluvad b osas nimetatud vabastuse alla, ei tohi valge pigmendi (valged anorgaanilised pigmendid murdumisnäitajaga üle 1,8) sisaldus ületada 25 g/m2 kuiva kihi kohta, mille läbipaistmatus on 98 %.

1b) Miinimumnõue märgpuhastuskindluse suhtes (üksnes sisevärvid)

Kõigi siseruumide seina- ja laevärvide (viimistlusvärvid) puhul saavutatakse 1. või 2. klassi märgpuhastuskindlus (Wet Scrub Resistance, WSR) vastavalt standarditele EN 13300 ja EN ISO 11998. See nõue kehtib ainult toonimiseks kasutatavate aluste (alusvärvid) suhtes.

Sellest nõudest on vabastatud siseruumide seina- ja laevärvid, mille valge pigmendi (valged anorgaanilised pigmendid murdumisnäitajaga üle 1,8) sisaldus on kuni 25 g/m2 kuiva kihi kohta, mille läbipaistmatus on 98 %.

Ainult 1. ja 2. märgpuhastuskindlusklassi ökomärgisega värvide etiketil või muudes turustamisdokumentides võib kinnitada märgpuhastuskindlust.

Hindamine ja kontroll: nii nõue 1a kui ka nõue 1b peavad olema täidetud. Taotleja peab esitama dokumendid selle kohta, et valgete pigmentide sisaldus vastab sellele kriteeriumile.

Taotleja peab esitama standardi EN 13300 kohase katsearuande standardi EN ISO 11998 meetodil tehtud katsete (puhastatavuse ja puhastuskindluse katse) tulemuste kohta. Laevärvide ja siseruumide seinavärvide puhul tuleb esitada pakendi märgistus, sealhulgas lisatud tekst, millega tõendatakse märgpuhastuskindlust.

2. kriteerium. Titaandioksiidpigment

Kui toode sisaldab üle 3,0 massiprotsendi titaandioksiidi, ei tohi kasutatud titaandioksiidpigmendi tootmisel tekkinud heited ja jäätmed ületada järgmist (2):

sulfaatmeetodi puhul:

— SOx, väljendatud SO2-na: 7,0 kg TiO2-pigmendi tonni kohta,

— sulfaatjäätmed: 500 kg TiO2-pigmendi tonni kohta,

kloriidmeetodi puhul:

— loodusliku rutiilimaagi kasutamise korral 103 kg kloriidjäätmeid TiO2-pigmendi tonni kohta,

— sünteetilise rutiilimaagi kasutamise korral: 179 kg kloriidjäätmeid TiO2-pigmendi tonni kohta,

— räbutoorme kasutamise korral: 329 kg kloriidjäätmeid TiO2-pigmendi tonni kohta,

Rohkem kui ühe maagitüübi kasutamise korral kohaldatakse väärtusi, mis on võrdelised kasutatavate maagitüüpide kogustega.

Märkus:

SOx-heidet kohaldatakse üksnes sulfaatprotsessi korral.

Lähtutakse Euroopa Parlamendi ja nõukogu jäätmete raamdirektiivi 2008/98/EÜ (3) artikli 3 kohasest jäätmete mõistest. Kui TiO2 tootja suudab oma tahkete jäätmete kohta tõendada, et tema tegevus vastab jäätmete raamdirektiivi artiklile 5 (kõrvalsaaduste tootmine), vabastatakse need jäätmed piirangutest.

Hindamine ja kontroll: taotleja peab esitama tõendavad dokumendid, milles värvi valmistamiseks vajalikku toorainet tootev titaandioksiiditootja kinnitab, et ei ole teatavat tooret kasutanud, või kinnituse koos tõendavate dokumentidega selle kohta, et protsessi puhul olid täidetud heite ja jäätmete piirnormid.

3. kriteerium. Kasutustõhusus

Värvide ja lakkide kasutustõhususe tõendamiseks tehakse iga liiki värvide ja/või lakkidega katsed, mis on näidatud tabelis 2.

Tabel 2

Eri värvide ja lakkide kasutustõhususe nõuded

Näitajad Värvid ja lakid (alamkategooriad vastavalt direktiivis 2004/42/EÜ esitatud nimetustele) Siseruumides kasutatav värv (a, b) Välistingimustes kasutatav värv (c) Liistude ja detailide värv (d) Paks dekoratiivne kattekiht sise- ja välistingimustes (l) Lakk ja puidupeits (e, f) Ühe komponendiga pinna- ja põrandakattevahendid (i) Krunt (g) Alusvärv ja krunt (h) 3a) Kattevõime (ainult valge ja heledatoonilise värvi puhul, sealhulgas toonimissüsteemis kasutatava valge alusvärvi puhul) — ISO 6504/1 8 m2/l 4 m2/l (elastomeere värv) 6 m2/l (müüritise värv) Välistingimustes kasutatavad tooted 6 m2/l Siseruumis kasutatavad tooted 8 m2/l 1 m2/l — Välistingimustes kasutatavad tooted 6 m2/l Siseruumis kasutatavad tooted 8 m2/l 6 m2/l (läbipaistvad) 8 m2/l (läbipaistmatud) 6 m2/l (läbipaistvad) 8 m2/l (läbipaistmatud) 3b) Veekindlus — ISO 2812-3 — — — — Veekindel Veekindel — — 3c) Nakkuvus — EN 24624 — — — — Hindepunkte 2 1,5 MPa (müüritisevärv) 1,5 MPa (müüritisevärv) 3d) Kulumine — EN ISO 7784-2 — — — — — Kaalu vähenemine 70 mg — — 3e) Vananemine ilmastiku toimel — EN 11507/EN 927-6 — 1 000 h 1 000 h (väljas) 1 000 h (väljas) 1 000 h (väljas) 1 000 h (väljas) — — 3f) Veeauru läbilaskvus (4)— EN ISO 7783 — II klass või parem — II klass või parem (väljas) — — — — 3g) Vedela vee läbilaskvus (4) — Sellise väite esitamisel III klass — II klass või parem (väljas) — — — — — EN 1062-3 Kõik muud tooted II klass või parem 3h) Hallituskindlus (4) — EN 15457 — 1. klass või madalam (müüritise- või puiduvärvid) 0-klass (välistingimustes kasutatavad puidutooted) 1. klass või madalam (väljas) — — — — 3h) Vetikakindlus — EN 15458 (4) — 1. klass või madalam (müüritise- või puiduvärvid) 0-klass (välistingimustes kasutatavad puidutooted) 1. klass või madalam (väljas) — — — — 3i) Pragude katvus (4) — EN 1062-7 — A1 (ainult elastomeerne värv) — — — — — — 3j) Leelisekindlus ISO 2812-4 — Müüritisevärv — — — — Müüritisevärv väljas Müüritisevärv väljas 3k) Korrosioonikindlus (4) — Roostevastane värv Roostevastane värv — — Roostevastane värv Roostevastane värv Roostevastane värv EN ISO 12944-2 ja 12944-6, ISO 9227, ISO 4628-2 ja 4628-3 Mullitamine: ≥ suurus 3/tihedus 3 Roostetamine: ≥ Ri2 Mullitamine: ≥ suurus 3/tihedus 3 Roostetamine: ≥ Ri2 Mullitamine: ≥ suurus 3/tihedus 3 Roostetamine: ≥ Ri2 Mullitamine: ≥ suurus 3/tihedus 3 Roostetamine: ≥ Ri2 Mullitamine: ≥ suurus 3/tihedus 3 Roostetamine: ≥ Ri2

3a) Kattevõime

Kattevõimenõuet kohaldatakse valgete ja heledatooniliste värvitoodete suhtes. Kui värv on saadaval mitmes toonis, kehtib kattevõime nõue kõige heledama tooni suhtes.

Ühe liitri valge või heledatoonilise värvi (sealhulgas viimistlusvärvi ja vahevärvi) kattevõime (98 % läbipaistmatusele vastaval varjetasemel) peab olema vähemalt 8 m2 siseruumivärvi ja 6 m2 välisvärvi puhul. Kui toodet turustatakse kasutamiseks nii sise- kui ka välistingimustes, peab kattevõime (98 % läbipaistmatusele vastaval varjetasemel) olema vähemalt 8 m2.

Toonimissüsteemide puhul kehtib see kriteerium ainult valge alusvärvi (alus, mis sisaldab kõige rohkem TiO2) suhtes. Kui valge alusvärv ei vasta sellele nõudele, peab ta sellele vastama pärast standardvärvi RAL 9010 saamiseks vajalikku toonimist.

Toonimissüsteemi kuuluvate värvide puhul peab taotleja soovitama lõppkasutajale toote pakendil ja müügikohas, millist tooni ja/või krunt-/alusvärvi (mis on võimaluse korral varustatud ühenduse ökomärgisega) tuleks enne tumedama tooni pealekandmist aluseks kasutada.

Läbipaistval ja poolläbipaistval krunt- ja alusvärvil peab kattevõime olema vähemalt 6 m2 ning läbipaistmatul krunt- ja alusvärvil vähemalt 8 m2. Ühe liitri eriliste tõkestavate/tihendavate, immutavate/siduvate omadustega ning spetsiaalse nakkuva läbipaistmatu kruntvärvi kattevõime peab olema vähemalt 6 m2.

Teise võimalusena peab 1 kg paksu dekoratiivse pinnakattevahendi (kolmemõõtmelise dekoratiivse mõju saamiseks ette nähtud värv, mis annab väga paksu kattekihi) kattevõime olema 1 m2.

Ühe liitri läbipaistmatu elastomeerse värvi kattevõime peab olema vähemalt 4 m2.

See nõue ei kehti lakkide, lasuurvärvide, läbipaistvate nakkuvate kruntide ega muude läbipaistvate pindevahendite kohta.

Hindamine ja kontroll: taotleja peab esitama aruande kattevõime määramise kohta meetodiga ISO 6504/1 („Värvid ja lakid — Kattevõime määramine”, 1. osa: Kubelka-Munki meetod valgete ja heledatooniliste värvide jaoks), meetodiga 6504/3 (3. osa: heledatooniliste värvide kontrastsustaseme (läbipaistmatuse) määramine kindlaksmääratud kattevõime puhul) või meetodiga NF T 30 073 (kolmemõõtmelise dekoratiivse mõju saamiseks ette nähtud ja väga paksu kattekihi andvate värvide puhul). Toonitud toodete valmistamiseks kasutatavate aluste puhul, mille vastavust eespool osutatud nõuetele ei ole hinnatud, peab taotleja esitama tõendid, et lõppkasutajal soovitatakse enne toote pealekandmist kasutada kruntvärvi ja/või halli (või muud sobivat tooni) alusvärvi.

3b) Veekindlus

Kõikidel lakkidel, põrandapindevahenditel ja -värvidel peab ISO 2812-3 meetodil määratuna olema selline veekindlus, et pärast 24-tunnist kokkupuudet ja 16-tunnist taastumist läige või värvus ei muutu.

Hindamine ja kontroll: taotleja peab esitama aruande katsete kohta vastavalt meetodile ISO 2812-3.

3c) Nakkumine

Välistingimustes kasutatavad müüritisevärvid peavad standardi EN 24624 (ISO 4624) nakkekatses, kus alusmaterjali kohesioonitugevus on väiksem kui värvi nakketugevus, saama hindeks „läbitud”, muul juhul peab värvi nakketugevus olema üle 1,5 MPa.

Põrandapindevahendid, põrandavärvid, põranda alusvärvid, siseruumides kasutatavad müüritisekrundid ning metalli ja puu alusvärvid peavad standardi EN 2409 kohases nakkekatses saama kuni 2 hindepunkti.

See nõue ei kehti läbipaistvate kruntide kohta.

Taotleja peab hindama krunt- ja/või viimistlusvärvi eraldi või mõlemat koos kasutatuna. Viimistlusvärvi eraldi katsetamise korral tuleb seda pidada nakketugevuse seisukohalt halvimaks võimaluseks.

Hindamine ja kontroll: taotleja peab esitama aruande katse kohta, mis on tehtud vastavalt meetodile EN ISO 2409 või EN 24624 (ISO 4624).

3d) Kulumine

Põrandapindevahenditel ja põrandavärvidel peab olema niisugune kulumiskindlus, et pärast meetodi EN ISO 7784-2 kohase katsetustsükli 1 000-kordset läbimist 1 000-grammise koormusega ja CS10 rattaga ei ületa kaalukaotus 70 mg.

Hindamine ja kontroll: taotleja peab esitama aruande sellele kriteeriumile vastavuse kohta, olles teinud katsed vastavalt meetodile EN ISO 7784-2.

3e) Ilmastikukindlus (välisvärvide ja -lakkide puhul)

Müüritise viimistlusvärve ning puidu ja metalli viimistlusvahendeid, sealhulgas lakke, katsetatakse kunstlikult loodud ilmastikutingimustes, kasutades muu hulgas UV-luminofoorlampe ja kondensatsiooni või veepihusteid vastavalt meetodile ISO 11507. Selliseid värve katsetakse sellistes tingimustes 1 000 tunni jooksul. Katsetingimused on järgmised: UVA 4 h/60 °C + niiskus 4 h/50 °C.

Alternatiivina võib väljas kasutatavaid puiduviimistlusvahendeid ja puidulakke katsetada 1 000 tunni jooksul QUV kiirendatud ilmastikusimuleerijas, kus toodet katsetatakse tsüklilise UV(A) kiirgusega ja veepiserdusega vastavalt meetodile EN 927-6.

Vastavalt standardile ISO 7724 3 ei tohi ilmastikutingimuste suhtes katsetatavate näidiste värvimuutus olla suurem kui ΔΕ * = 4. See ei kehti lakkide ja aluste kohta.

Läikevärvide ja -lakkide läike vähenemine ilmastikukatses ei tohi olla suurem kui 30 % esialgsest väärtusest, mõõtmised tehakse meetodiga ISO 2813. Seda nõuet ei kohaldata selliste vähe läikivate ega mattide viimistlusvahendite (5) suhtes, mille esialgne läike väärtus 60° langemisnurga all on väiksem kui 60 %.

Müüritise viimistlusvahendite ning puidu ja metalli (vajaduse korral) viimistlusvahendite puhul tuleb pärast ilmastikukindluse katsetamist kontrollida meetodi EN ISO 4628-6 abil ka kriidistumist. Pindevahend peab saama selles katses tulemuseks 1,5 või parema tulemuse (0,5 või 1,0). Standardis on esitatud illustreerivad viiteväärtused.

Müüritise viimistlusvahendite ning puidu ja metalli viimistlusvahendite puhul tuleb pärast ilmastikukindluse katsetamist kontrollida ka järgmisi parameetreid:

kestendamine vastavalt standardile ISO 4628-5; kestendamistihedus kuni 2, helveste suurus kuni 2;

pragunemine vastavalt standardile ISO 4628-4; pragude tihedus kuni 2, pragude suurus kuni 3;

mullitamine vastavalt standardile ISO 4628-2; mullide tihedus kuni 3, mullide suurus kuni 3.

Katsed tuleb teha toonival alusel.

Hindamine ja kontroll: taotleja peab esitama aruanded, et ta on konkreetsete parameetrite katsetamisel kasutanud kas meetodit ISO 11507 või meetodit EN 927-6 või mõlemat. Taotleja peab esitama aruanded, et on katsetamisel kasutanud meetodeid EN ISO 4628-2, 4, 5, 6, ja aruande standardile ISO 7724-3 vastavuse kohta, kui see on asjakohane.

3f) Veeauru läbilaskvus

Juhul kui on kinnitatud, et välismüüritise- või betoonivärv on n-ö hingav, tuleb värv klassifitseerida EN 1062-1 alusel II klassi (keskmine veeauru läbilaskvus) või paremaks värviks katsemeetodi EN ISO 7783 põhjal.

Võimalike toonimisvärvide suure hulga tõttu kohaldatakse seda kriteeriumi ainult alusvärvide katsetamise suhtes.

Hindamine ja kontroll: taotleja peab esitama aruande, et on katsetamisel kasutanud meetodit EN ISO 7783 ja klassifitseerimisel meetodit EN 1062-1.

3g) Vedela vee läbilaskvus

Juhul kui on kinnitatud, et välismüüritise- või betoonivärv on vett hülgav või elastomeerne, tuleb värv klassifitseerida EN 1062-1 alusel III klassi (vähene vedelike läbilaskvus) värviks eelistatavalt katsemeetodi EN 1062-3 põhjal.

Võimalike toonimisvärvide suure hulga tõttu kohaldatakse seda kriteeriumi ainult alusvärvide katsetamise suhtes.

Kõik muud müüritisevärvid klassifitseeritakse vastavalt EN 1062-1-le II (keskmine vedelike läbilaskvus) või kõrgema klassi värvideks katsemeetodi EN 1062-3 põhjal.

Hindamine ja kontroll: taotleja peab esitama aruanded, et on katsetamisel kasutanud meetodit EN 1062-3 ja klassifitseerinud vastavalt EN 1062-1-le.

3h) Hallitus- ja vetikakindlus

Kui on kinnitatud, et müüritise- ja puiduvärvid takistavad hallituse ja vetikate arengut ning vastavad Euroopa Parlamendi ja nõukogu biotsiidimääruses (EL) nr 528/2012 (6) esitatud tooteliigile 7, määratakse vastavalt standarditele EN 15457 ja EN 15458 järgmiste nõuete täidetus.

Müüritisevärvil on hallitusekindluse klass 1 või madalam (1 või 0) (st hallitus katab vähem kui 10 % pinnast) ning vetikakindluse klass 1 või madalam.

Puiduvärvil on hallitusekindluse hinne 0 ja vetikakindluse hinne 0.

Võimalike toonimisvärvide suure hulga tõttu kohaldatakse seda kriteeriumi ainult alusvärvide katsetamise suhtes.

Hindamine ja kontroll: taotleja peab esitama aruanded, et on katsetamisel kasutanud standardites EN 15457 ja EN 15458 esitatud meetodeid.

3i) Pragude katvus

Kui on kinnitatud, et müüritise- (või betooni)värvil on elastomeersed omadused, tuleb see klassifitseerida vähemalt A1-klassi värviks 23 °C juures vastavalt meetodile EN 1062.

Võimalike toonimisvärvide suure hulga tõttu kohaldatakse seda kriteeriumi ainult alusvärvide katsetamise suhtes.

Hindamine ja kontroll: taotleja peab esitama aruanded, et on katsetamisel kasutanud meetodit DIN EN 1062-7.

3j) Leelisekindlus

Pärast 24-tunnilist mõjutamist 10 % NaOH lahusega (meetod ISO 2812-4) ei tohi müüritisevärvile ja -krundile tekkida mingit kahjustust. Tulemust hinnatakse pärast 24-tunnist kuivamist ja taastumist.

Hindamine ja kontroll: taotleja peab esitama aruande, et on katsetamisel kasutanud meetodit ISO 2812-4.

3k) Korrosioonikindlus

Simuleeritud korrosioonistressi rakendatakse substraadile, et leida vastavalt standardile EN ISO 12944-2 atmosfääri söövitava toime kategooria või kategooriad katsemeetodiga, mis on täpsustatud standardis EN ISO 12944-6. Terase värvimiseks ette nähtud roostevastast värvi hinnatakse pärast 240-tunnist soolalahusega piserdamist vastavalt standardile ISO 9227. Tulemusi hinnatakse seoses mullitamisega vastavalt standardile ISO 4628-2 ja seoses roostetamisega vastavalt standardile ISO 4628-3. Värv peab saavutama vähemalt mullisuuruse 3 ja mullide tiheduse 3 seoses mullitamisega ning vähemalt Ri2 roostetamise katses.

Hindamine ja kontroll: taotleja peab esitama katse- ja hindamisaruande, millega tõendab selle kriteeriumi täitmist.

4. kriteerium. Lenduvate ja pooleldi lenduvate orgaaniliste ühendite sisaldus (LOÜ, PLOÜ)

Lenduvate orgaaniliste ühendite (LOÜ) ja pooleldi lenduvate orgaaniliste ühendite (PLOÜ) sisaldus ei tohi ületada tabelis 3 esitatud piirnorme.

LOÜde ja PLOÜde sisaldus määratakse kasutusvalmis tootes ja see hõlmab kõiki lisandeid, nagu värvaineid ja/või vedeldajaid, mida soovitatakse lisada enne pealekandmist.

Tootele, mille LOÜ-sisaldus on kooskõlas tabelis 3 esitatud piirnormiga, võib lisada teksti „Väiksem lenduvate orgaaniliste ühendite sisaldus” ja lisada ökomärgise kõrvale LOÜ-sisalduse (g/l).

Tabel 3

LOÜde ja PLOÜde sisalduse piirnormid

Toote kirjeldus (koos direktiivi 2004/42/EÜ kohaste alaliikide nimetustega) LOÜ piirnorm (g/l, sh vesi) PLOÜ piirnorm (g/l, sh vesi) a. Matid siseseinad ja laed (läige 60° langemisnurga juures < 25) 10 30 (7)/40 (8) b. Läikivad siseseinad ja laed (läige 60° langemisnurga juures > 25) 40 30 (7)/40 (8) c. Mineraalsubstraadist välisseinad 25 40 d. Puidust ja metallist välis-/siseliistude värvid 80 50 (7)/60 (8) e. Siseliistude lakid ja puidupeitsid, sh läbipaistmatud puidupeitsid 65 30 e. Välisliistude lakid ja puidupeitsid, sh läbipaistmatud puidupeitsid 75 60 f. Minimaalse kattega puidupeitsid välis- ja sisepindadele 50 30 (7)/40 (8) g. Krundid 15 30 (7)/40 (8) h. Siduvad krundid 15 30 (7)/40 (8) i. Ühe komponendiga pinnakattevahendid 80 50 (7)/60 (8) j. Kahe komponendiga pinnakattevahendid 80 50 (7)/60 (8) l. Dekoratiivsed pinnakattevahendid 80 50 (7)/60 (8) Roostevastased värvid 80 60

Lenduvate orgaaniliste ühendite sisalduse arvutamisel võetakse aluseks kas koostisosad ja tooraine või kasutatakse standardis ISO 11890-2 esitatud meetodeid, või toodete puhul, milles lenduvate orgaaniliste ühendite sisaldus on alla 1,0 g/l, standardis ISO 17895 esitatud meetodeid. PLOÜ-sisaldus määratakse kindlaks meetodiga ISO 11890-2. Tabelis 4 esitatud märgisaineid kasutatakse alusena PLOÜ gaasikromatograafia tulemuste tõlgendamisel. Toodete suhtes, mida kasutatakse nii sise- kui ka välistingimustes, kohaldatakse kõige karmimaid siseruumivärvide kohta esitatud PLOÜ piirnorme.

Tabel 4

Markerühendid, mida kasutatakse PLOÜ-sisalduse määramisel

Polaarsed süsteemid (veepõhised pindamisvahendid) Mittepolaarsed süsteemid (lahustipõhised pindamisvahendid) PLOÜ Dietüüladipaat (C10H18O4) kuni metüülpalmitaat (C17H34O2) n-tetradekaan (C14H30) kuni n-dokosaan (C22H46)

Hindamine ja kontroll: taotleja peab esitama kasutusvalmis toote LOÜ-sisalduse kas standardi ISO 11890-2 või ISO 17895 meetoditega määramise katsearuandena, mis näitab vastavust, või vastavuskinnitusena, mis põhineb värvi koostisosade ja toorainete põhjal tehtud arvutustel.

Taotleja peab esitama kasutusvalmis toote PLOÜ-sisalduse kas standardi ISO 11890-2 meetodiga määramise katsearuandena või vastavuskinnitusena, mis põhineb värvi koostisosade ja toorainete põhjal tehtud arvutustel. Katsetamisel tuleks kasutada tabelis 4 esitatud markereid ja kriteeriumide kasutusjuhendit. Pädeva asutuse taotluse korral võidakse taotlejatelt nõuda arvutuste kinnitamist täpsustatud katsemeetodiga.

5. kriteerium. Ohtlike ainete ja segude suhtes kehtivad piirangud

Lõpptoode ei tohi sisaldada ohtlikke aineid ega segusid vastavalt eeskirjadele, mis on esitatud järgmisi valdkondi käsitlevates allkriteeriumides:

— ohuklassifikatsioonid ja riskilaused;

— väga ohtlikud ained;

— muud konkreetsed loetletud ained.

Taotleja peab tõendama, et lõpptoote koostis vastab üldistele hindamis- ja kontrollinõuetele ning kõigile täiendavatele nõuetele, mis on esitatud liites.

5a) Ohuklasside ja riskilausete suhtes kohaldatavad üldpiirangud

Lõpptoote koostises, mis hõlmab kõiki tahtlikult lisatud koostisaineid, mille sisaldus segus on suurem kui 0,010 %, ei tohi olla (välja arvatud juhul, kui liites ei ole selge sõnaga sätestatud erandit) aineid ega segusid, mis on klassifitseeritud toksiliseks, keskkonnaohtlikuks, hingamiselundeid või nahka sensibiliseerivaks, kantserogeenseks, mutageenseks või reproduktiivtoksiliseks vastavalt määrusele (EÜ) nr 1272/2008 või nõukogu direktiivile 67/548/EMÜ, (9) ja mida tõlgendatakse vastavalt ohu- ja riskilausetele, mis on loetletud käesolevate kriteeriumide tabelis 5.

Tabel 5

Ohupiirangute klassifikatsioon ja liigitus kategooriateks

Äge mürgisus 1. ja 2. kategooria 3. kategooria H300 Allaneelamisel surmav (R28) H301 Allaneelamisel mürgine (R25) H310 Nahale sattumisel surmav (R27) H311 Nahale sattumisel mürgine (R24) H330 Sissehingamisel surmav (R23/26) H331 Sissehingamisel mürgine (R23) H304 Allaneelamisel või hingamisteedesse sattumisel võib olla surmav (R65) EUH070 Silma sattumisel mürgine (R39/41) Sihtelundit mõjutav mürgisus 1. kategooria 2. kategooria H370 Kahjustab elundeid (R39/23, R39/24, R39/25, R39/26, R39/27, R39/28) H371 Võib kahjustada elundeid (R68/20, R68/21, R68/22) H372 Kahjustab elundeid (R48/25, R48/24, R48/23) H373 Võib kahjustada elundeid (R48/20, R48/21, R48/22) Hingamiselundite või naha sensibiliseerimine 1.A kategooria 1.B kategooria H317 Võib põhjustada allergilist nahareaktsiooni (R43) H317 Võib põhjustada allergilist nahareaktsiooni (R43) H334 Sissehingamisel võib põhjustada allergia- või astmasümptomeid või hingamisraskusi (R42) H334 Sissehingamisel võib põhjustada allergia- või astmasümptomeid või hingamisraskusi (R42) Kantserogeenne, mutageenne või reproduktiivtoksiline aine 1.A ja 1.B kategooria 2. kategooria H340 Võib põhjustada geneetilisi defekte (R46) H341 Arvatavasti põhjustab geneetilisi defekte (R68) H350 Võib põhjustada vähktõbe (R45) H351 Arvatavasti põhjustab vähktõbe (R40) H350i Sissehingamisel võib põhjustada vähktõbe (R49) H360F Võib kahjustada viljakust (R60) H361f Arvatavasti kahjustab viljakust (R62) H360D Võib kahjustada loodet (R61) H361d Arvatavasti kahjustab loodet (R63) H360FD Võib kahjustada viljakust. Võib kahjustada loodet (R60, R60/61) H361fd Arvatavasti kahjustab viljakust. Arvatavasti kahjustab loodet (R62/63) H360Fd Võib kahjustada viljakust. Arvatavasti kahjustab loodet (R60/63) H362 Võib kahjustada rinnaga toidetavat last (R64) H360Df Võib kahjustada loodet. Arvatavasti kahjustab viljakust (R61/62) Ohtlik veekeskkonnale 1. ja 2. kategooria 3. ja 4. kategooria H400 Väga mürgine veeorganismidele (R50) H412 Ohtlik veeorganismidele, pikaajaline toime (R52/53) H410 Väga mürgine veeorganismidele, pikaajaline toime (R50/53) H413 Võib avaldada veeorganismidele pikaajalist kahjulikku toimet (R53) H411 Mürgine veeorganismidele, pikaajaline toime (R51/53) Ohtlik osoonikihile EUH059 Ohtlik osoonikihile (R59)

Kõige viimased ELi vastu võetud klassifitseerimiseeskirjad on ülimuslikud loetletud ohuklasside ja riskilausete suhtes. Vastavalt määruse (EÜ) nr 1272/2008 artiklile 15 peavad taotlejad seega tagama, et klassifitseerimine põhineb kõige uuematel ainete ja segude klassifitseerimist, märgistamist ja pakendamist kirjeldavatel eeskirjadel.

Taotlejad peavad vastavuse tõendamiseks arvutama lõpliku värvitoote riskiklassifikatsiooni. See peab olema kooskõlas segude klassifitseerimise meetodiga, mis on esitatud määruses (EÜ) nr 1272/2008 ja seda muutvates õigusaktides. Tabelis 6 on esitatud ohtlike ainete direktiivi 67/548/EMÜ (edaspidi „DSD”) kohase ja määruse (EÜ) nr 1272/2008 (edaspidi „CLP”) kohase segude klassifikatsiooni vastavuse tabel.

Lõpptoode ei tohi olla klassifitseeritud ja märgistatud kui ägedalt mürgine, mürgine sihtelundi suhtes, hingamisteid või nahka sensibiliseeriv, kantserogeenne, mutageenne või reproduktiivtoksiline ega keskkonnaohtlik vastavalt määrusele (EÜ) nr 1272/2008 või direktiivile 67/548/EMÜ.

Tabel 6

Lõpptoote klassifikatsioon: CLP ja DSD samaväärsus

Segu klassifikatsioon CLP järgi Samaväärne DSD klassifikatsioon Äge mürgisus T või T+ Sihtelundit mõjutav mürkaine T, T+ või Xn Hingamiselundite või naha sensibiliseerija — Kantserogeenne, mutageenne või reproduktiivtoksiline aine Kantserogeenne, mutageenne või reproduktiivtoksiline aine, 1.–3. kategooria Ohtlik keskkonnale N (välja arvatud R53 ja R52/53)

5a) i) Ainerühmade suhtes kohaldatavad erandid

Käesoleva tooterühma puhul on tehtud erandeid teatavate selliste ainerühmade suhtes, mis võivad olla lõpptootes. Kõnealuste eranditega sätestatakse ohuklassid, mille suhtes on tehtud erand iga konkreetse ainerühma puhul, erandiga seotud tingimused ja kohaldatavad kontsentratsiooni piirmäärad. Erandid on esitatud liites ja neid kohaldatakse järgmiste ainerühmade suhtes:

1) värvainetele, sideainetele ja lõpptoodetele lisatud säilitusained: a) suletud nõudes kasutatavad säilitusained; b) toonimismasinas kasutatavad säilitusained; c) kuiva kihi säilitusained; d) säilitusaine stabilisaatorid;

2) kuivatavad ja „naha” tekkimist takistavad ained: a) kuivatavad ained; b) „naha” tekkimist takistavad ained;

3) korrosioonitõrjeained a) korrosioonitõrjeained; b) paatina tekke vältimine;

4) pindaktiivsed ained: a) üldotstarbelised pindaktiivsed ained; b) alküülfenooletoksülaadid (APEOd); c) perfluoritud pindaktiivsed ained;

5) mitmesugused üldkasutatavad funktsionaalained a) silikoonvaigu emulsioon valgetes värvides, värvainetes ja toonimisalustes; b) metallid ja nende ühendid; c) mineraalsed toorained, sealhulgas täiteained; d) neutralisaatorid; e) optilised valgendid; f) pigmendid;

6) mitmesugused eriotstarbelised ained: a) UV-kiirguse eest kaitsvad ja stabiliseerivad ained; b) plastifikaatorid;

7) jääkained, mida võib leiduda valmistootes: a) formaldehüüd; b) lahustid; c) reageerimata monomeerid; d) lenduvad aromaatsed ühendid ja halogeenitud ühendid.

5a) ii) Tootmiskohtade suhtes kohaldatavad erandtingimused

Värvide ja lakkide tootmise kohtade suhtes kohaldatakse lisatingimusi, mis on seotud ainete ägeda mürgisusega või mürgisusega sihtelundi suhtes. Sel juhul peab taotleja esitama tõendid selle kohta, et ta täidab järgmisi nõudeid:

— selliste ainete puhul, mis on tunnistatud ägedalt mürgiseks või mürgiseks sihtelundi suhtes, tuleb tõendada, et on täidetud ELi soovituslikud või liikmesriigi töökeskkonna keemiliste mõjurite piirnormid (Occupational Exposure Limit Values, OELVs), kusjuures kohaldatakse norme, mis on rangemad;

— kui sellist viidatavat normi ei ole, peab ökomärgise taotleja näitama, kuidas sissetulevate ainete puhul rakendatavate tervishoiu- ja turvameetmetega viiakse tootmiskohas töötajate kokkupuude selliste ainetega miinimumini;

— kui ohtlikuks on tunnistatud kokkupuude aine aerosooli või auruga, tuleb tõendada, et töötajad ei puutu kokku ainega sellisel kujul;

— kui ohtlikuks on tunnistatud kuiv aine, tuleb tõendada, et töötajad ei puutu tootmise ajal kokku ainega sellisel kujul.

Hindamine ja kontroll: taotleja peab seoses klassifitseerimise ja/või mitteklassifitseerimisega esitama selle kriteeriumi täitmise tõendiks kinnituse:

— lõpliku värvi- või lakitoote kohta, toetudes segude klassifitseerimise meetodile, mis on esitatud määruses (EÜ) nr 1272/2008 ja seda muutvates õigusaktides;

— värvi- või lakitoote iga koostisaine kohta, mis kuulub punkti 5a alapunktis i osutatud ainerühmadesse ja mille kontsentratsioon on suurem kui 0,010 %.

Kõnealune kinnitus peab põhinema teabel, mis on kogutud vastavalt liites esitatud nõuetele.

Tuleb nimetada toimeained, mille suhtes võib määruse (EÜ) nr 1272/2008 kohaselt kohaldada konkreetseid kontsentratsiooni piirmäärasid ja mille sisaldus võib olla allpool piirmäära 0,010 %.

Taotleja peab seoses koostisainete klassifitseerimise ja/või mitteklassifitseerimisega esitama kinnituse toetuseks järgmise tehnilise teabe:

i) aine puhul, mis ei ole registreeritud REACH-määruse põhjal või millel ei ole veel ühtlustatud CLP-klassifikatsiooni: REACH-määruse VII lisas esitatud nõuetele vastav teave;

ii) aine puhul, mis on registreeritud REACH-määruse põhjal ja mis ei vasta CLP-klassifikatsiooni nõuetele: teave, mis põhineb REACH-määruse kohase registreerimise toimikul ja tõendab, et aine ei kuulu klassifitseeritud ainete hulka;

iii) ühtlustatud klassifikatsiooni omavate ainete või enda klassifitseeritud aine puhul: ohutuskaart, kui see on olemas. Kui ohutuskaarti ei ole või aine on enda klassifitseeritud, esitatakse aine ohtlikkuse klassifitseerimise seisukohast asjakohane teave vastavalt REACH-määruse II lisale;

iv) segu puhul: ohutuskaart, kui see on olemas. Kui seda ei ole, siis segu klassifikatsiooni arvutus vastavalt määruse (EÜ) nr 1272/2008 eeskirjadele koos segu ohtlikkuse klassifitseerimise seisukohast asjakohase teabega vastavalt REACH-määruse II lisale.

Ainet ja segu tuleb iseloomustada vastavalt REACH-määruse II lisa jagudele 10, 11 ja 12 (ohutuskaardi koostamise nõuded). See hõlmab teavet füüsikalise kuju ja koostisosade oleku kohta, sealhulgas toodetud nanomaterjalidest koostisainete nimetamist, mille puhul osakeste suurusjaotusest vähemalt 50 % osakesi on fraktsioon, milles osakese üks või mitu välismõõdet on vahemikus 1–100 nm.

Taotleja peab nimetama ka värvi koostises kasutatud ained ja segud, millele kohaldatakse liites sätestatud erinõudeid erandi tegemiseks. Iga erandiga hõlmatud aine või segu kohta tuleb lisaks esitada teave, mis näitab, kuidas erandi tegemise nõuded on täidetud.

5b) Väga ohtlike ainete suhtes kohaldatavad piirangud

Vastavalt määruse (EÜ) nr 66/2010 artikli 6 lõikele 7 ei tohi lõpptoode ega selle koostisained või toorained, välja arvatud spetsiaalse erandi kohaldamise korral, sisaldada aineid, mis

— vastavad REACH-määruse artikli 57 kriteeriumidele;

— on määratletud vastavalt REACH-määruse artikli 59 lõikes 1 kirjeldatud korrale, mille kohaselt kehtestatakse väga ohtlike ainete kandidaatide loetelu.

Erandit ei tehta sellise aine suhtes, mis vastab vähemalt ühele nendest tingimustest ja mille kontsentratsioon värvi- või lakitoote koostises on suurem kui 0,1 massiprotsenti.

Hindamine ja kontroll: taotleja peab esitama kinnituse sellele kriteeriumile vastavuse kohta ja selle tõenduseks tarnijate allakirjaga vastavuskinnitused. Taotleja peab tõendama, et ta on sissetulevad koostisained läbi vaadanud ning võrrelnud väga ohtlike ainete praeguse loeteluga ja REACH-määruse artiklis 57 esitatud kriteeriumidega.

5c) Teatavate ohtlike ainete suhtes kohaldatavad piirangud

Lõpptoode ei tohi ohtlikke aineid sisaldada kontsentratsioonis, mis on võrdne liites esitatud konkreetse piirmääraga või sellest suurem. Ainete piiranguid, mis on esitatud liites, kohaldatakse värvide ja lakkide järgmiste koostisosade ja jääkainete suhtes:

i) kuiva kihi säilitusained;

ii) toonimismasinas kasutatavad säilitusained;

iii) suletud nõudes kasutatavad säilitusained;

iv) säilitusainete stabilisaatorid;

v) alküülfenooletoksülaatidel (APEO) põhinevad pindaktiivsed ained;

vi) perfluoritud pindaktiivsed ained;

vii) metallid ja nende ühendid;

viii) pigmendid;

ix) plastifikaatorid;

x) vaba formaldehüüd.

Hindamine ja kontroll: iga aine ning värvi ja laki erivormi (vajaduse korral) kontrollimise ja katsetamise nõuded on esitatud liites.

6. kriteerium. Tarbijatele esitatav teave

6a) Pakendil esitatakse või pakendile lisatakse järgmised tekstid: — „Värvikao vähendamiseks hinnake, kui palju värvi te vajate”; — „Kasutamata jäänud värv tuleb koguda taaskasutusse suunamiseks”; — „Värvi taaskasutus võib tõhusalt vähendada toote olelusringiga seotud keskkonnamõju”.

6b) Pakendil esitatakse või pakendile lisatakse järgmine üldine teave ja järgmised soovitused: — kuidas hinnata vajalikku värvikogust enne värvi ostmist, et viia miinimumini värvikaod, ning soovituslik kogus (nt 1 m2 seina värvimiseks kulub x liitrit värvi); — mida teha kasutamata jäänud värviga; võimaluse korral lisatakse veebilink või kontaktandmed, kust tarbija võib leida üksikasjalikumat teavet.

6c) Pakendil esitatakse või pakendile lisatakse järgmine üldine teave ja soovitused värvi kasutamise kohta: — turvameetmed värvija jaoks. See hõlmab põhilisi soovitusi, milliseid isikukaitsevahendeid tuleb kanda. Samuti hõlmab see lisameetmeid, mida tuleks võtta pihusti kasutamisel; — soovitused töövahendite puhastamise ja asjakohase jäätmekäitluse kohta (vee- ja pinnasereostuse vältimiseks). Näiteks tekst, milles teatatakse, et kasutamata jäänud värvi keskkonnaohutuks kõrvaldamiseks on vaja erikäitlust ja seetõttu ei tohiks värvijääke ära visata koos olmejäätmetega või muude kaupade jäätmetega (nt „Järelejäänud värvi ei tohi kallata köögivalamusse või WC-potti ega visata prügikasti”); — sobivad värvi säilitamise tingimused (enne ja pärast avamist), sealhulgas vajaduse korral ohutusteave.

Hindamine ja kontroll: taotleja peab kinnitama, et toode vastab nõudele, ja esitama pädevale asutusele taotluse osana kasutajateabe näidise(d) ja/või lingi kõnealust teavet sisaldavale tootja veebisaidile. Juhisena tuleb esitada soovitatav värvikogus.

7. kriteerium. ELi ökomärgisel esitatav teave

Valikuline tekstilahter sisaldab vastavalt vajadusele järgmisi tekste:

— väiksem ohtlike ainete sisaldus;

— väiksem lenduvate orgaanilise ühendite sisaldus: x g/l;

— tõhus siseruumides kasutamise korral (kui on täidetud siseruumides kasutamise kriteeriumid) või

— tõhus välistingimustes kasutamise korral (kui on täidetud välistingimustes kasutamise kriteeriumid) või

— tõhus nii siseruumides kui ka välistingimustes kasutamise korral (kui on täidetud nii siseruumides kui ka välistingimustes kasutamise kriteeriumid).

Vabatahtliku tekstiväljaga märgise kasutamise juhised on esitatud pealkirja „Ökomärgise logo kasutamise juhised” all järgmisel veebisaidil:

http://ec.europa.eu/environment/ecolabel/documents/logo_guidelines.pdf

Hindamine ja kontroll: taotleja peab esitama ELi ökomärgisega tooteetiketi või pakendi kujunduse näidise koos kinnitusega, et kriteerium on täidetud.

(1) Euroopa Parlamendi ja nõukogu määrus (EÜ) nr 1907/2006, 18. detsember 2006, mis käsitleb kemikaalide registreerimist, hindamist, autoriseerimist ja piiramist (REACH-määrus) (ELT L 396, 30.12.2006, lk 1).

(2) Vastavalt anorgaaniliste kemikaalide suurtootmise parima võimaliku tehnika viitedokumendile (BREF), august 2007.

(3) Euroopa Parlamendi ja nõukogu direktiiv 2008/98/EÜ, 19. november 2008, mis käsitleb jäätmeid ja millega tunnistatakse kehtetuks teatud direktiivid (ELT L 312, 22.11.2008, lk 3).

(4) Vajalik ainult värvide turustamise kohta kaebuste esitamise korral.

(5) EN ISO 2813.

(6) Euroopa Parlamendi ja nõukogu määrus (EL) nr 528/2012, 22. mai 2012, milles käsitletakse biotsiidide turul kättesaadavaks tegemist ja kasutamist (ELT L 167, 27.6.2012, lk 1)

(7) Siseruumide valged värvid ja lakid.

(8) Siseruumide toonitud värvid/välisvärvid ja –lakid.

(9) Nõukogu direktiiv 67/548/EMÜ, 27. juuni 1967, ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta (EÜT 196, 16.8.1967, lk 1).